অস্ট্রেলিয়ার পর দক্ষিণ আফ্রিকা প্রমীলা ক্রিকেট দলও সিরিজ স্থগিত করেছে নিরাপত্তার অজুহাতে। বিপিএলে এই শংঙ্কা পড়বে কিনা— এমন প্রশ্নে সরব হয়ে উঠছেন বিসিবির ডেভল্যাপমেন্ট কমিটির চেয়ারম্যান খালেদ মাহমুদ সুজন। তিনি বলেছেন, ‘কোনো শঙ্কার কারণে নয়; শ্রীলঙ্কা নিউজিল্যান্ডে যাচ্ছে, অস্ট্রেলিয়া ব্যস্ত থাকবে এবং দক্ষিণ আফ্রিকার ঘরোয়া ও আন্তর্জাতিক ব্যস্ততা আছে আর ভারত তো খেলোয়াড় দেয়-ই না। এই ৪টি দেশ বাদে বেশিরভাগ দেশের খেলোয়াড়ই আমরা পাব। কোনো শঙ্কার কারণে নয়; ওদের ব্যস্ততার কারণেই ওদেরকে পাব না। তবে বিপিএলের শেষ দিকে যদি কেউ অবসরে থাকে, তাহলে হয়তো আমরা কাউকে পেতে পারি।’